ઘણી વાર સમજાય છે કે લગ્નજીવનથી જ આપણને માણસો-સંબંધો-માનવનિયતિ-સુખદુઃખ-હોવાપણાની પીડાઓ-આનંદ-ઉત્સવો-એકાકીપણું- બધાનું મૂલ્ય સમજાય છે. તો ક્યારેક મન પોકારી ઊઠે છે કે – લગ્નજીવન એટલે આપણે નહીં કરેલા ગુનાની સજા ભોગવવાની પાડવામાં આવેલી ફરજ !! કહેવાય છે કે જો દુનિયામાં સ્ત્રીઓને પતિની સાચી પસંદગી આવડતી હોત તો દુનિયાના બધા પુરુષો કુંવારા જ હોત ! ખેર, છતાં સ્ત્રી-પુરુષો પોતપોતાની પસંદગીના દાવાઓ તો કરતાં જ રહે છે. અમે તો પસંદગીથી નહીં, મા-બાપની પસંદગીથી પરણ્યાં હતા… છતાં ઘણેઅંશે સારું ચાલ્યું – જીવન !!